b'\n_START_ARTICLE_\nVoitto Soini\n_START_PARAGRAPH_\nVoitto Aukusti Soini (s. 6. helmikuuta 1938 Koivisto, Karjala) on suomalainen entinen j\xc3\xa4\xc3\xa4kiekkohy\xc3\xb6kk\xc3\xa4\xc3\xa4j\xc3\xa4 ja -valmentaja._NEWLINE_Soini edusti turkulaisseuroja koko peliuransa. H\xc3\xa4n pelasi ensin kaudet 1955\xe2\x80\x9364 TPS:ssa ja sitten kaudet 1964\xe2\x80\x9372 TuTossa. Saaliiksi Soinille j\xc3\xa4i yksi Suomen mestaruus ja yhteens\xc3\xa4 nelj\xc3\xa4 SM-mitalia. Pisteit\xc3\xa4 h\xc3\xa4n teki pelaamassaan 229 p\xc3\xa4\xc3\xa4sarjaottelussa 82+89._NEWLINE_Soini pelasi maajoukkueessa 30 A- ja kaksi B-maaottelua. MM-kisoissa Soini edusti Suomea kaksi kertaa ja olympialaisissa kerran._NEWLINE_Jalkapallossa Soini voitti SM-hopeaa vuonna 1960 TPS:ssa._NEWLINE_Soini toimi my\xc3\xb6s valmennusteht\xc3\xa4viss\xc3\xa4. Soini valmensi kaudella 1971\xe2\x80\x931972 TuToa SM-sarjassa yhdess\xc3\xa4 Seppo Lindstr\xc3\xb6min kanssa. Soini toimi tuolloin pelaajavalmentajana. Kaudella 1973\xe2\x80\x931974 peliuransa jo lopettanut Soini toimi TuTon p\xc3\xa4\xc3\xa4valmentajana, edelleen SM-sarjassa.'